הולנד תבצע חזרה נוספת בשל הבעת חוסר שביעות רצון מהחזרות הקודמות. אסטוניה ומולדובה כבר ביצעו חזרה שלישית חריגה.
החזרה השלישית היא חזרה חריגה ונדירה אשר מתקבלת רק לאחר אישור של תאגיד השידור האירופי (EBU) בשל כשלים טכניים בשתי החזרות המתוכננות. יתכן כי העובדה ש- 3 משלחות "זוכות" לחזרה שלישית מצביע על מגמה בעייתית של חוסר שביעות רצון מצוות הצילום הישראלי וההפקה הישראלית. הולנד תבצע חזרה נוספת על בימת התחרות. גם מלטה הגישה בקשה לחזרה נוספת אשר עדיין לא אושרה.
הנציג האסטוני, ויקטור קרון (Victor Crone), יצא מן החזרה השנייה נרגז מאוד. זוויות הצילום והפרטים הטכניים של "אפקט הסערה" אשר יש לצלם מראש לא עבדו כראוי בחזרה האחרונה. החזרה התארכה מעט יותר מהרגיל אך הדבר לא הועיל וחברי המשלחת פנו לאיגוד השידור האירופי (EBU) בדרישה לקיים חזרה נוספת. חזרה זו אושרה על ידי איגוד השידור האירופי והיא צפויה להתקיים היום.
גם המשלחת של מולדובה ובראשה הזמרת אנה אודובסקו (Anna Odobescu) דרשו מאיגוד השידור האירופי לקיים חזרה שלישית בשל תקלות טכניות בשיר. דרישתם אושרה והם קיימו את החזרה הבוקר.